เรือใบ ดวลเดือด เปแอสเช ศึกชปล. รอบ 8 ทีม นัดสอง
เรือใบสีฟ้า แมนเชสเตอร์ ซิตี้ ตัวแทนหนึ่งเดียวจากอังกฤษ ต้องเปิดบ้านเอาชนะ เปแอสเช ปารีส แซงต์ แชร์กแมง ยอดทีมจากเมืองน้ำหอมให้ได้ หากยังหวังเข้ารอบต่อไป ในศึกยูฟ่า แชมเปียนส์ลีก รอบ 8 ทีมสุดท้าย นัดที่ 2 คืนนี้ (อังคาร 12 เม.ย.) เกมนี้ เรือใบสีฟ้า จะส่ง กุน อเกวโร และเควิน เดอ บรอยน์ ลงล่าตาข่าย ขณะที่เปแอสเชจะขาดกำลังสำคัญอย่างแบลส มาตุยดี และดาวิด ลุยซ์ ที่ติดโทษแบน ถ่ายทอดสดให้ชมทางทรู 4 ยู และทรูบีอิน สปอร์ต เริ่ม 01.45 น. ส่วน ราชันชุดขาว เรอัล มาดริด หลังพิงฝา ต้องเปิดรังถล่ม หมาป่าเมืองเบียร์ โวล์ฟสบวร์ก ให้ได้ด้วยสกอร์ 3-0 ถึงจะพลิกแซงเข้ารอบ หลังจากบุกไปแพ้ 0-2 ในนัดแรก เริ่มเตะ 01.45 น. ยิงสดทางทรูสปอร์ต เอชดี 2,ศึกฟุตบอลยูฟ่า แชมเปียนส์ลีก ฤดูกาล 2015-16 คืนนี้ (อังคาร 12 เม.ย.) เป็นเกมดวลแข้งรอบก่อนรองชนะเลิศ หรือรอบ 8 ทีมสุดท้าย นัดที่ 2 รวม 2 คู่ โดยเกมที่สนามเอติฮัด สเตเดียม เรือใบสีฟ้า แมนเชสเตอร์ ซิตี้ ตัวแทนหนึ่งเดียวจากอังกฤษที่ยังเหลืออยู่ จะเปิดบ้านต้อนรับการมาเยือนของปารีส แซงต์ แชร์กแมง แชมป์ลีกเอิง ฝรั่งเศส ฤดูกาลนี้ เริ่มเตะเวลา 01.45 น. ถ่ายทอดสดให้ชมทางทรู 4ยู และทรูบีอิน สปอร์ต,นัดแรก เปแอสเชเป็นฝ่ายเปิดบ้านไล่ตีเสมอแมนฯซิตี้ 2-2 ทำให้ตกอยู่ในสถานการณ์ที่เสียเปรียบ เพราะต้องบุกมาเอาชนะแมนฯซิตี้ถึงถิ่นให้ได้สถานเดียว ถึงจะผ่านเข้ารอบรองชนะเลิศ ขณะที่ทีมเรือใบสีฟ้าต้องการเพียงแค่ผลเสมอ 0-0 หรือ 1-1 ก็เพียงพอต่อการเข้ารอบ อย่างไรก็ตาม มานูเอล เปเยกรินี กุนซือชาวชิลีของแมนฯซิตี้ กำชับลูกทีมให้เล่นเต็มที่เพื่อชัยชนะ,สำหรับเกมนี้ โลรองต์ บลองก์ กุนซือเปแอสเช เจอข่าวร้าย เมื่อจะหมดสิทธิ์ใช้งานแบลส มาตุยดี มิดฟิลด์ตัวสำคัญ และดาวิด ลุยซ์ ปราการหลังทีมชาติบราซิล ที่ติดโทษแบน รวมทั้งมาร์โก แวร์ลัตติ และฮาเวียร์ ปาสตอเร ที่ยังไม่หายเจ็บชวดลงเล่นนัดนี้เช่นกัน แต่ทว่าขุมกำลังที่เหลือยังมีซลาตัน อิบราฮิโมวิช, อังเคล ดิ มาเรีย และเอดินสันคาวานี เป็นตัวทีเด็ดในแนวรุกของทีม ขณะที่แมนฯซิตี้ เตรียมจัดทัพใหญ่ลงบู๊ มียายา ตูเร ทำเกมแดนกลางร่วมกับเควิน เดอ บรอยน์ และดาวิด ซิลวา คอยป้อนบอลให้เซร์คิโอ อเกวโร ยิงประตู ทั้งนี้เทียบฟอร์มกันแล้ว เชื่อว่าแมนฯซิตี้ มีดีพอที่จะพิชิตเอาชนะเปแอสเชได้ พร้อมทะยานเข้าสู่รอบรองชนะเลิศต่อไป,ทางด้าน ราชันชุดขาว เรอัล มาดริด ทีมอันดับ 3 แห่งลาลีกา สเปน เตรียมเปิดรังซานติอาโก เบอร์นาบิว หวังชำระแค้น หมาป่าเมืองเบียร์ โวล์ฟสบวร์ก ทีมแกร่งจากเวทีบุนเดสลีกา เยอรมนี เกมนี้ ราชันชุดขาว ต้องชนะด้วยสกอร์ 3-0 ขึ้นไปถึงจะพลิกแซงเข้ารอบ หลังจากบุกไปแพ้มาก่อน 0-2 ในนัดแรก โดยเรอัล มาดริด จะส่งสามประสาน บีบีซี คริสเตียโน โรนัลโด, กาเร็ธ เบล และคาริม เบนเซมา ลงล่าตาข่าย ส่วนโวล์ฟ-สบวร์กจะส่งแม็กซ์ ครูเซ เป็นตัวความหวังในแดนหน้า เริ่มเตะ 01.45 น. ถ่ายทอดสดทางทรูสปอร์ต 1 และทรูสปอร์ตเอชดี 2
เรือใบสีฟ้า แมนเชสเตอร์ ซิตี้ ตัวแทนหนึ่งเดียวจากอังกฤษ ต้องเปิดบ้านเอาชนะ เปแอสเช ปารีส แซงต์ แชร์กแมง ยอดทีมจากเมืองน้ำหอมให้ได้ หากยังหวังเข้ารอบต่อไป ในศึกยูฟ่า แชมเปียนส์ลีก รอบ 8 ทีมสุดท้าย นัดที่ 2 คืนนี้ (อังคาร 12 เม.ย.)
ยูฟ่า แชมเปียนส์ ลีก,แมนเชสเตอร์ ซิตี้,ปารีส แซงต์ แชร์แมง,ข่าวกีฬา,ข่าว,ไทยรัฐออนไลน์